Debeli rtič, 26.5.2022

**SMERNICE ZA VKLJUČEVANJE OTROK IN MLADOSTNIKOV NA SOCIALNA IN ZDRAVSTVENA LETOVANJA**

Spoštovani,

z dopisom želimo opozoriti na pomembnost pravočasnega in natančnega sporočanja posebnosti otrok, ki se vključujejo v socialna ali zdravstvena letovanja. Naslednje informacije omogočajo kvalitetnejšo izvedbo letovanja otrok. Število otrok s posebnimi potrebami se vztrajno povečuje, mi lahko sprejmemo zgolj tiste, za katere lahko ustrezno poskrbimo.

Posredovanje ustreznih podatkov v naprej omogoča pravočasno in ustrezno pripravljenost na prihod otrok.

Varuhi prostovoljci prevzemajo odgovornost za vodenje skupine (8 - 12 otrok), vendar niso podprti z znanjem za delo z otroki s posebnimi potrebami, še posebno ne z otroki s čustveno vedenjskimi motnjami. Zavedati se moramo, da stiske otrok s posebnimi potrebami z nestrokovno obravnavo, povečujemo.

Oblikovali smo sledeče smernice za vključevanje otrok na letovanja:

1. **STAROST**

Na letovanje se lahko vključijo zgolj otroci, ki so že dopolnili 7 let starosti. Pedagoška ekipa se v času letovanja sooča z najrazličnejšimi stiskami otrok, zato predlagamo, da na letovanja napotite otroke stare od 7 do 13 let. Za vključitev 14. in 15. letnikov pričakujemo še dodatno izjavo/mnenje šolskih svetovalnih služb, razrednika.

**SEZNAM OTROK**

V primeru vključitve otroka s posebnimi potrebami in ste v dilemi vključitve, se lahko v naprej posvetujte s pedagoško službo Zdravilišča RKS Debeli rtič preko elektronske pošte: [pedagoska.mzl@mzl-rks.si](mailto:pedagoska.mzl@mzl-rks.si) pokličete na **05/669-22-17** (Miha Olovec).

Nujno je potrebno zapisati za katero vrsto posebnih potreb gre, saj samo podatek, da je otrok s posebnimi potrebami, ni dovolj.

1. **DOKUMENTACIJA (socialni podatki o otroku, prijavnica na zdravstveno**

**letovanje, vprašalnik o otroku)**

Seznam otrok sekretarji RKS OZ vsaj 5 dni pred pričetkom letovanja **elektronsko izpolnijo**. Zelo pomembno je, da so zabeležene vse posebnosti otrok v zato namenjeno rubriko (zdravila, želje glede skupine, alergije, diete, posebne družinske situacije – vezano na vedenje, morebitne odredbe prepovedi stika, približevanja ipd.).

Naprošamo vas, da ste pozorni pri izpolnjevanju soglasja staršev/skrbnikov, in sicer, da se obkroži strinjanje oziroma nestrinjanje fotografiranja in sodelovanja na najrazličnejših delavnicah. **Čitljivost in jasnost zapisa pri alergijah, zdravilih in dietah sta izjemnega pomena**. V veliko pomoč nam bo, da vse posebnosti zapišete pod **rubriko *posebnosti v elektronski prijavnici.***

**Zdravila:**

V primeru, da otrok jemlje zdravila, vas naprošamo, da starši zapišejo navodila (čas, količina). Bolj kot je določen sindrom ali bolezen opisana, lažje nam je. Kopija izvida oz. dodatna razlaga nam tako olajša delo. S strani lečečega zdravnika predpisana zdravila predamo v ambulanto.

Vse posebnosti skrbno preverimo tudi v pedagoški pisarni, zato je izrednega pomena, da pravočasno pridobimo vso potrebno dokumentacijo.

Pri otrocih, kjer ima starš ali druga bližnja oseba prepoved približevanja, je potrebno **nujno priložiti ustrezno odločbo/dokazilo**.

**Obveščanje staršev:**

Skupine otrok formira pedagoška ekipa glede na spol, starost in morebitne posebnosti, zato vsem željam ne moremo ugoditi.

Obvestite starše, da mobilni telefoni na letovanju niso dovoljeni. Otroci svoje mobilne telefone pustijo doma. Starši lahko za nujne informacije vsak dan med 10.00 in 11.00 pokličejo v pedagoško pisarno (05/669-22-17) ali pošljejo sporočilo na elektronski naslov: pedagoska.mzl@mzl-rks.si.

Obiskov staršev/svojcev/skrbnikov ni.

Dnevno pošiljamo slike posameznim RKS OZ.

1. **SOBIVANJE OTROKA V SKUPINI**

Otrok mora biti (kljub morebitnim zdravstvenim/socialnim posebnostim) **sposoben sobivati v skupini 10-ih sovrstnikov, poskrbeti za osnovne življenjske potrebe (oblačenje, hranjenje, tuširanje, …) in biti v kontaktu z drugimi otroci** 🡪 otroci so nastanjeni v mladinskih domovih, kjer so ves čas obkroženi z veliko drugimi otroki. V kolikor so njihove posebnosti tako izrazite, da je to zanje moteče (predvsem otroci s čustvenimi in vedenjskimi težavami), vas prosimo, da otroka ne vključite na letovanje oz. predhodno primernost otrokove vključitve preverite z vodjem pedagoške službe. Pomembno je, da lahko za otroka primerno poskrbimo in mu omogočimo varno in prijetno letovanje.

Otrok, ki so vključeni v vzgojne zavode, ne vključujemo na letovanja.

Pridržujemo si pravico, da v kolikor na letovanju ugotovimo, da otroka, ki ne zmore sodelovati v skupini, napotimo domov. V primeru nasilja ali bolezni, otroka nemudoma pošljemo domov. Če starši/skrbniki ne morejo priti po otroka, je za to zadolženo RKS OZ.

RKS OZ lahko napoti otroka s posebnimi potrebami, v kolikor samo poskrbi za varuha/spremljevalca z ustreznimi kompetencami.

Klasifikacija otrok s posebnimi potrebami (Zavod Republike Slovenije za šolstvo, 2015)

|  |  |
| --- | --- |
| Posebne potrebe | Vključitev otroka na letovanje  (javljeno v naprej): |
| **I. Otroci z motnjo v duševnem razvoju** (lažja / zmerna / težja / težka motnja) | Vključitev otrok z lažjo motnjo v duševnem razvoju (prilagojen program) je možna, v kolikor je otrok sposoben poskrbeti za osnovne življenjske potrebe. Vključitev otroka z zmerno motnjo v duševnem razvoju je možna, v kolikor zagotovite individualnega spremljevalca.  Otrok s težjo ali težko motnjo v duševnem razvoju ne vključujemo. |
| **II. Slepi in slabovidni otroci** (Slabovidni otroci / slepi otroci) | Vključujemo otroke, katere slabovidnost ne omejuje do take mere, da ne bi zmogli biti v skupini in poskrbeti zase. |
| **III. Gluhi in naglušni otroci**  (lažja izguba / zmerna izguba / težka izguba / popolna izguba) | Vključujemo le otroke z lažjo izgubo sluha, katerih naglušnost ne omejuje do take mere, da ne bi zmogli biti v skupini in poskrbeti zase. |
| **IV. Otroci z govorno-jezikovnimi motnjami** (lažje motnje / zmerne motnje / težje motnje / težke motnje) | Vključujemo otroke z lažjimi govorno-jezikovnimi motnjami, ki so sposobni razumljive komunikacije z drugimi ljudmi. |
| **V. Gibalno ovirani otroci** (lažja / zmerna / težja / težka oviranost) | Vključujemo otroke z lažjo gibalno oviranostjo oz. otroke, ki so sposobni poskrbeti za osnovne potrebe (oblačenje, hranjenje, tuširanje, …) |
| **VI. Dolgotrajno bolni otroci** | Vključujemo otroke, ki so kljub bolezni sposobni poskrbeti za osnovne potrebe (oblačenje, hranjenje, tuširanje, …) in ne potrebujejo specifične medicinske oskrbe. |
| **VII. Otroci s primanjkljaji na posameznih področjih učenja** | Vključujemo otroke, v kolikor nimajo kombinacije s kakšnimi drugimi motnjami. |
| **VII. Otroci s čustvenimi in vedenjskimi motnjami** | Vključujemo **le otroke z lažjimi oblikami** (hiperaktivni otroci, ADHD, pomanjkanje pozornosti, …), ki so zmožni funkcionirati v velikih skupinah in v času izbruhov niso agresivni in/ali nevarni sebi ali drugim. |
| **VIII. Otroci z avtističnimi motnjami** | **NE vključujemo**. |

Miha Olovec mag. Ana Žerjal

vodja pedagoške službe vodja zdravilišča